Reacția Dianei Șoșoacă, după publicarea hotărârii CCR: Motivare penibilă, nazistă, stalinistă. Ați facut din mine erou național martir
Diana Șoșoacă a criticat, luni seară, hotărârea Curții Constituționale privind respingerea candidaturii sale la Cotroceni, numindu-i pe judecătorii CCR „trădători”, „staliniști și naziști”. „Prin această motivare penibilă, nazistă, stalinistă, ați facut din mine erou național martir”, a susținut ea, adăugând că judecătorii CCR s-au antepronunțat privind un eventual comportament al său ca președinte. Ea a afirmat că îi va da în judecată pe membrii CCR, scrie News.ro.